

**ГIАЛГIАЙ РЕСПУБЛИКА**

**ЗАКОН**

**«Юртбоахама лаьрхIа дола лаьтташ леладара белгалонех» долча ГIалгIай Республика Закона хувцамаш юкъедахьара хьакъехьа**

**ТIаийцад**

**ГIалгIай Республика**

**Халкъа Гуллама 2017 шера 26 январе**

**Статья 1**

«Юртбоахама лаьрхIа дола лаьтташ леладара белгалонех» долча 2010 шера 29 маерча ГIалгIай Республика Закона (газет «ГIалгIайче», 2010, 17 июне; 2011, 6 октябре) юкъехьо Iобелгалдаь хувцамаш:

1. 1 статьяй 3 дакъа укх редакце дIаязде:

«3. Укх Законо дер дIа-хьа даржац юртбоахама декхарашта долча бешамаш, огородаш, лаьттан доакъой, дачни лаьттан доакъой, доалахьа гIонна бола боахам лелабара долча лаьттан доакъой, гаражни гIишлош яра (цу даькъе индивидуальни гаражни гIишлош яра) долча лаьттан доакъой хьакъехьа, иштта дIа-хьа хьош доаца рузкъа тIадолча лаьттан доакъой а хьакъехьа. Белгалдаь лаьттан доакъош леладар дIа-хьа нийсду Российски Федераце Лаьттан кодексо.»;

**2)** 7 статьяй 2 дакъа укх редакце дIаязъе:

«2. Юртбоахама лаьрхIа дола лаьттан дакъа, низагIа дIадоакх доалахьа долчунгара «Юртбоахама декхарашта дола лаьтташ леладарах» долча Федеральни закона 6 статьяйца нийса йолча моттигашка а арг1ах а суда соцамах».

ГIалгIай Республика кхоачашдара 1аьдала органо суде заявлени елча юртбоахама декхара долча лаьттаех дола лаьттан дакъа доалахьа долчунгара хьадаккхарах а из гуш-хозаш дохкарах а «Юртбоахама декхарашта дола лаьтташ леладарах» долча Федеральни закона 6 статьяйца нийса йолча к1ийленех цхьаннех кхоачашду ГIалгIай Республика Правительствос е ГIалгIай Республика Правительствос викал яь кхоачашдара Iаьдала органо.»;

1. 9 а 10 а статьяш укх редакце дIаязъе:

**«Статья 9. Паччахьалкхен е муниципальни доалахьара юртбоахама лаьрхIа долча лаьттаех лаьттан доакъош дIадалара башхалонаш**

1. Юртбоахама декхарашта долча лаьттаех дола лаьттан доакъош, цу даькъе юха дIа-хьа декъара фондера а гражданашта а юридически лицашта а доалахьа е арендах дIалу, Российски Федераце Лаьттан кодексо а «Юртбоахама декхарашта дола лаьтташ леладарах долча Федеральни законо а оттаяьча аргIах».
2. Юртбоахама декхарашта долча лаьттаех дола юртбоахама организацешка а ахархой (фермерий) боахамашка а шой декхарашта массаза а (ха йоацаш) пайда эца бокъо йолаш е дийна мел ба пайда эца бокъо йолаш е белгалбаьча наха дийна мел ба ноахалашка доалаш пайда эца бокъо енна а «Российски Федераце Лаьттан кодекс болх бе доладарах» долча 2001 шера 25 октябрерча №237-ФЗ йолча Федеральни закона 3 статьяйца нийса белгалбаьча наха доалахьа дIалу Iобелгалдаь хьалаш хилча:

лаьттан доакъош доалахьа мел долча а пайда эцача а ханачухь целевой декхарашта мара пайда ца эцар е Российски Федераце законодательство толхадар доацаш цу лаьттан доакъоех царех целевой пайда ца эцарах е Российски Федераце законодательство толхадарах административни таIазар дар а ца хилар бакъдале;

белгалбаьча наха товараш (балхаш, услугаш) дохкарах, цар кхедаь юртбоахама товараш дохкарах хьахинна пайдан дакъа календарни шера 70 процентал кIезигах доацаш хилча, лаьттан дакъа мах боацаш доалахьа дIадехаш заявлени еннача хьалхарча шера хинначул;

белгалбаьча наха налогаш, сбораш, страховой взносаш, пенеш а налогови санкцеш а массе а боарамашца долча бюджеташта хьалхашка кхоачашдар.

1. Укх статьяй 2 даькъо белгалдаь лаьттан доакъош юртбоахама организацешта а ахархой (фермерий) боахамашта мах боацаш дIалу укх Закона 3 статьяс оттаяь хан-юкъ дIаяьлча.»;

**Статья 10. Юртбоахама декхарашта долча лаьттаех дола лаьттан доакъош арендах дIадалар**

1. Арендах дIадалар могаду, паччахьалкхен кадастрови учет яь дола юртбоахама декхарашта долча лаьттаех дола лаьттан доакъош, цу даькъе доакъошца доалахьа дола лаьттан доакъош а долаш.
2. Юртбоахама декхарашта долча лаьттаех дола лаьттан дакъа арендах хьаэцарах долча договора тIа а цу тайпара лаьттан даькъа хьакъехьа доалахьара сервитут оттаярах болча барт бара тIа а кулгаш яздар могаду, доакъошца лаьттан доакъош доалахьа долчар юкъарча гуллама соцамах доверенность а доацаш цу тайпарча лаьттан даькъа хьакъехьа кулгаш язде викал ваьча сага, нагахьа санна белгалдаьча договора а барт бара а доакъошца доалахье йолчар юкъарча гуллама соцама белгалъяьча условешта нийса.
3. Юртбоахама декхарашта долча, паччахьалкхен е муниципальни доалахьарча лаьттаех долча лаьттан даькъа аренда яра договор оттаду кхаь шерагара денз шовзткъеи ийс шерага кхаччалца, «Юртбоахама декхарашта дола лаьтташ леладарах» долча Федеральни законо оттаяь юкъ - моттигаш ца лаьрхIача.

Йол хьакха а хьайбаш доажаде а паччахьалкхен е муниципальни доалахьа долча юртбоахама декхарашта долча лаьттаех дола лаьттан дакъа арендах хьаэцара договор оттаду кхаь шерага кхаччалца йолча хан - юкъа.

4. Юртбоахама декхарашта долча лаьттаех дола лаьттан дакъа арендах хьаэцара договора тIа белгалде тарлу, арендах ийца лаьттан дакъа арендаторо аренда ха чакхъялча е чаккхъяьлалехьа доалахьа хьаэцар, нагахьа санна арендаторо договораца белгалбаь беррига мах бизза дIалой, федеральни законодательствос белгалъяь башхалонаш теркал а еш.

5. Нагахьа санна законо е аренда договорах кхыдар белгалдаь деце, арендаторо ший декхараш дизза кхоачашдаь хилча, аренда йилла ха яьлча, цхьаттара условеш хилча, кердача хан - юкъа аренда договор оттадеча хана совнагIа бокъо йолаш ва арендатор.

6. Юртбоахама декхарашта долча лаьттаех цхьан ханачухь арендаторага арендах долча лаьттан доакъой моттиг доазув теха яц.

7. Аренда договоро болх беча ханачухь арендаторо лаьттан даькъа арендни бокъонаш закъалта дIалуш хилча доакъош дола нах раьза хилар эшац, нагахьа санна аренда договораца кхыдар белгалдаь деце.

8. Юртбоахама декхарашта долча паччахьалкхен е муниципальни доалахьарча лаьттаех дола лаьттан доакъош арендах дIалу ахархой (фермерий) боахамашта юртабоахам дегIабоалабара паччахьалкхен программах дакъа лоацача юртбоахама организацешта, юртабоахам лелабе е юртбоахаме производстваца бувзам бола кхыча къахьегаме хила гуш-хозаш дохкар дIа а ца хьош.

Нагахьа санна юртбоахама лаьрхIача лаьттаех долча лаьттан доакъоех урхал де викал яьча кхоачашдара Iаьдала органага е моттигерча шедоалдара органага массехк заявлени елча цу тайпара лаьттан дакъа арендах далар дехаш, аргIа йола лаьттан дакъа дIалу Российски Федераце Лаьттан кодекса 3918 статьяс оттаяьча аргIах.».

**4) 11 статье:**

а) 1 даькъа тIатохар де дешашца «паччахьалкхен е муниципальни декхарашта лаьттан дакъа хьадаккхара моттигаш а.»;

б) тIатохар де ер чулоацам болча 4 даькъаца:

«4. Лаьттан дакъа эцара совнагIа бокъо толхаеш лаьтта дохкар лоадам боацаш да.».

1. 15 статья укх редакце дIаязъе:

**«Статья 15. Юртбоахама лаьрхIача лаьттаех долча лаьттан доакъоех юкъарча доалахьен бокъонца доакъош леладара белгалонаш**

Юртбоахама лаьрхIача лаьттаех долча лаьттан доакъоех юкъарча доалахьен бокъонца доакъош леладара белгалонаш дIа-хьа нийсъю «Юртбоахама декхарашта дола лаьтташ леладарах» долча Федеральни закона III кертаца нийса.»;

**6)** 16 а 17 а статьяш дIаяха.

**Статья 2**

Ер Закон низаца чIоагIденна болх бе долалу ер официально кепатехача дийнахьа денз.

**ГIалгIай Республика**

**Мехкда Евкуров Ю.Б.**

**г. Магас**

**2017 шера «\_\_\_\_\_»\_\_\_\_\_\_\_\_\_\_\_**

**№\_\_\_\_\_\_**